בודהיזם בישראל

דרך הבודהה, דרך חיים – קבוצת ערב שבועית בטבעון עם מאיר זוהר
2023-05-28 18:00 - 19:30, 2023-06-04 18:00 - 19:30, 2023-06-11 18:00 - 19:30, 2023-06-18 18:00 - 19:30, 2023-06-25 18:00 - 19:30, 2023-07-02 18:00 - 19:30, 2023-07-09 18:00 - 19:30, 2023-07-16 18:00 - 19:30 (Asia/Jerusalem) and 9 more dates | קריית טבעון, קריית טבעון
דרך הבודהה, דרך חיים
קבוצת לימוד ומדיטציה עם מאיר זוהר
קורס דהרמה — שיעורים בדרך הבודהה
ימי א’ 18:00-19:30 בקרית טבעון

~ ~ ~
הדהרמה (Dharma), דרך הבודהה, היא דרך חיים, דרך של קשב לחיים ברגע הזה – זו דרך של התבוננות נכוחה לעומק הדברים, והקשבה שלמה בחמלה בלב המצב האנושי.
במהלך הקורס נתנסה במדיטציה של תשומת-לב, היא קשב גוף-נפש ברגע הזה, ונלמד לפגוש גלויות את עובדות החיים, להשתחרר לחופשי מרעיונות מוטעים ובאמת להבין את טבע הדברים – אין דבר קבוע ונפרד, כך הם החיים; כך נלמד להתבונן ולהבין את הוויית הגומלין של החיים ואת הריקות של כל הדברים.
בנוסף נלמד אודות סמסארה ונירוואנה, אין-אני וקארמה, ועוד … נלמד לגלות חוכמה וחמלה בליבנו ובחיינו, ולהגשים אותן בפעולה קשובה בכל מצב חיים ממשי.
~~~
מאיר זוהר מלמד מדיטציה כדרך חיים. הוא למד וחי בקהילתו של תיק-נהאט-האן (Thich Nhat Hanh), והיה נזיר בודהיסט במשך תשע שנים.
כיום מאיר חי בקרית טבעון. הוא פוגש אנשים בסדנאות ומפגשים קבוצתיים, ומציע גם ליווי דרך אישי.
~~~
כל מפגש בקורס כולל התנסות במדיטציה של תשומת-לב, לימוד של דרך הבודהה כדרך חיים ברגע הזה, ושיח פתוח לשיתוף ושאלות.
הצטרפות של משתתפים חדשים תתאפשר לאחר שיחה עם מאיר – המתעניינים מוזמנים להצטרף לקבוצה ולהתנסות.
עם זאת, כדי לאפשר לימוד מעמיק אנחנו מבקשים מהנרשמים להיות מחויבים למסגרת של השתתפות המשכית.

הקבוצה נפגשת בימי ראשון 18:00-19:30

המפגשים מתקיימים בטבעון, בקבוצה קטנה בבית פרטי מרווח

דמי ההשתתפות בקורס הם 800 ₪ כל 10 שיעורים (שיעור ניסיון בתשלום של 80 ₪)

נדרשת הרשמה מראש — לשאלות ופרטים נוספים מוזמנים/ות להתקשר 052-684-0864 או ליצור קשר

קורסנגהא עם אבי פאר: סיומים כפויים והתחלות מאולצות- בעיניים בודהיסטיות
2023-05-30 20:00 - 22:30
ינואר-פברואר 2023
סיומים כפויים והתחלות מאולצות- בעיניים בודהיסטיות
שמונה מפגשים שבועיים | החל מה-2.1.23, בימי שני, 20:00-22:30
קורס אונליין (באמצעות זום)
(5 מפגשי ינואר: 2.1, 9.1, 16.1, 23.1, 30.1 | 3 מפגשי פברואר: 13.2, 20.2, 27.2)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך). המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום. ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת. המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס ינואר-פברואר 2023:

חיינו רוויים, לצערנו הרב, ב”סיומים כפויים ובהתחלות מאולצות”.
לעיתים, אלו אירועים קטנים ויומיומיים של “יציאה מאזור נוחות”, שאפילו איננו שמים לב אליהם או מצליחים להכחיש אותם ואת המחירים שהם גובים מאיתנו.
אבל לעיתים, אלו מאורעות מכוננים ו”קשים לעיכול” כמו מוות של אדם קרוב, בעיה בריאותית חמורה, פרידה קשה, כשלון כלכלי , אובדן סמכות ומעמד, הפסקת עבודה כפויה ועוד.
המשותף לכל אותם סיומים כפויים והתחלות מאולצות הוא היותם פוטנציאל לסערת רגשות, עד כדי הפיכתם למקור לפחדים ולטראומות שממשיכות להשפיע עלינו גם לאחר ש”המשכנו הלאה”

בקורסנגהא זה נחקור ונמפה את ההיבטים השונים הקשורים לסיומים כפויים והתחלות מאולצות בחיינו:

מהם מאפייני האירועים המהווים פוטנציאל לעליית סערת רגשות מהם מאפייני “טראומה” ומה הקשר שלה אל “סיומים כפויים והתחלות מאולצות”
מה מאפיין “אזורי נוחות” ו”אזורי אי-נוחות” ואלו השקפות ראויות ושגויות קיימות כלפיהם
מהם הקשרים בין “יציאה מאזור נוחות ” ובין עליית פחד
כיצד לזהות מקורות לפחדים שעולים בנו ומהי הדרך היעילה לפגוש אותם

להאזנה לשיחות על בודהיזם של אבי פאר ביוטיוב- לחץ/י כאן
מחיר: 450 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.
אבי פאר
יליד 1951, לומד ומתרגל החל מ-1995. מלמד בודהיזם בריטריטים, קורסים וקבוצות לימוד ותרגול שבועיות (סנגהא), ממייסדי אתר “בודהיזם בישראל“, מפגשי “שבילים רבים דהרמה אחת”, “פעם בשבוע- המאמר הבודהיסטי השבועי” ו”כתב העת הבודהיסטי“. כותב ומתרגם בנושאים בודהיסטיים. ממתרגמי הספרים “מה שלימד הבודהא” ,”סמה סטי- תשומת לב נכונה“, “ההתהוות המותנית“, “טוב, רוע ומעבר להם-הקארמה בלימוד הבודהיסטי” , “חשיבה בהירה”, “ניבאנה” ומחבר “שירי דהרמה- שירים להולכים בדרך“, “מעמקים לא אישיים” ו-“שמעתי את הבודהה שר“. מלמד בודהיזם כגישה רכה ואנושית לחיים, תוך מתן דגש על ההיבטים המעשיים. מציע כלים לבדיקה אישית והרהור ואינו רואה בבודהיזם דוקטרינה קשיחה “כזה ראה וקדש”.
נשמח אם תיידעו גם את חבריכם או כל מי שהנושא עשוי לעניין אותו/ה לקבלת פרטים נוספים ושאלות: אבי פאר – 054-4263890 או בדוא”ל: avipeer51@gmail.com

מפגש שבילים רבים דהרמה אחת: בודהיזם בגובה הלב – פרדוקס האנליזה של הרגשות
2023-06-09 10:00 - 12:30 | אונליין
משתתפים: ד״ר אורה סתר, ד״ר רועי צהר, מתי ליבליך, אבירן בן דוד
מנחים: אילן לוטנברג ואבי פאר
רק 35 ס”מ מפרידים בין השכל אל הלב – אך עבורנו זו דרך ארוכה של ייסורים, תסכול, ספקות, בלבול ופחדים.
לכן, מהר מדי ובקלות רבה מדי אנו מתרחקים מהלב, סוגרים את הרגשות ומנסים לחפש תחליף ומקלט בשכל הקר והרציונאלי.
הבודהה מציע לנו את “דרך האמצע” – זו שנמנעת ממצבי קיצון ומשלבת את הלב ואת השכל, כפי שמזכיר לנו ואלפולה ראהולה בספרו “מה שלימד הבודהה”:
“על פי הבודהיזם, על האדם השואף לשלמות לפתח שתי מעלות באופן שווה : חמלה (קרונא) מזה וחוכמה (פניא) מזה.
חמלה מייצגת אהבה, נתינה, נדיבות, סובלנות ותכונות נעלות נוספות דומות בהיבט הרגשי, צד הלב, וחוכמה מייצגת את הצד האינטלקטואלי ואת איכויות התודעה.
אם אדם מפתח רק את הצד הרגשי ומזניח את הצד האינטלקטואלי הוא יהיה שוטה טוב לב, ואם יפתח רק את הצד האינטלקטואלי ויזניח את הצד הרגשי הוא יהיה לאינטלקטואל ערל לב ונטול רגשות כלפי אחרים.
לכן, כדי להיות מושלם, על האדם לפתח את שתי האיכויות האלה במידה שווה. זוהי מטרתה של דרך החיים הבודהיסטית שבה החוכמה והחמלה קשורות זו בזו בקשר בל יינתק.”
במפגש זה נחקור את נושא הרגשות בהקשר הבודהיסטי שלהם, ונשמע התייחסויות לנושאים כמו:
• מהם “רגשות” בהבנה הבודהיסטית?
• מהם המחירים הנובעים מגישתנו “הרגילה” לרגשות?
• מהיכן מגיע הפחד שלנו מרגשות והאם הוא מוצדק?
• מה הערך ללימוד שכלתני-אנליטי המבוסס על רשימות, שלבים וסיווגים של רגשות?
• האם בודהיזם הוא למעשה צורה פרימיטיבית או מתוחכמת יותר של פסיכולוגיה?
• מה הקשר בין “בודהיצ’יטה” – האיכות של פתיחת הלב לכל היצורים – ובין הרגשות שלנו?

בודהיזם בישראל מארחים את הוצאת פראג: מפגש השקה לספר: "להיות בודהיסטווה" מאת פמה צ'ודרון
2023-06-15 19:00 - 2023-06-19 20:00 | אונליין
דוברים: הנזיר המכובד קרצ’ון (יקי פלט), שלמה בזם, אבי פאר
לכניסה לאירוע לחצו כאן »
מבצע מיוחד לרגל הוצאת הספר:
השתמשו בקוד קופון: בודהיסאטווה
ספר אחד ב-110 ש”ח כולל מע”מ ומשלוח עד הבית (במקום 167 ש”ח)
שני ספרים ב- 153 ש”ח כולל מע”מ ומשלוח עד הבית (במקום 193 ש”ח)
לרכישת הספר במחיר מיוחד »
לראשונה בעברית, תרגום הפואמה “דרך הבּוֹדהיסאטווה” (בּוֹדהִיצָ’ארְיָאוָטָרה), פואמה המחזיקה כ-770 בתי שיר שנכתבה במאה ה־8 על ידי שנטידווה (Shantideva), נזיר מצפון הודו.
הפואמה נחשבת בעיני רבים לטקסט החמלה המכונן של זרם המָהָאיָאנָה, הבודהיזם הטיבטי.
הפואמה נכתבה בסנסקריט ותורגמה לטיבטית במאה ה־12.
טקסט זה בעל חשיבות עליונה לכל המתעניין בבודהיזם טיבטי בפרט, ובבודהיזם בכלל.

קורס קיץ עם איתי ארצי: לחיות באושר ובעושר בעצם היום הזה
2023-07-02 18:00 - 19:30 | אונליין
חיים של אושר ועושר נתפסים אצלנו לרוב כסיפור מהאגדות, כאלה שהם נחלתם של נסיכות ובני-מזל הפוגשים אותנו בחלומות בהקיץ.
על אף שהיכולת להרוויח בכבוד, לצבור הון ולחיות חיים של אושר וסיפוק תלויה לעיתים בגורמים שאינם בשליטתנו, יש בידנו יכולת אמיתית וברת-השגה להשפיע על הגשמתה ברגע זה ממש.
אני מזמין אתכן.ם להצטרף לקורס קיץ קצר, בן שישה מפגשים, שבו נלמד על הגישה הבודהיסטית כלפי הערך של המאמץ, ההשקעה וההנאה מעושר והישגים חומריים על ידי אנשים כמונו, שאינם נזירים (כן, הבודהה דיבר גם על כך).
כמו-כן נלמד כיצד ניתן וראוי להיעזר בהישגים אלו כך שיתרמו למימוש אושר נפשי, רווחה פנימית ושלווה.
הקורס יתקיים בזום, בימי ראשון בין 18:00 ל-19:30, החל מה-2 ביולי, ויכלול מדיטציה, שיח ולימוד בהיקף כולל של 9 שעות.
המפגשים יתקיימו בדאנה. המשתתפות והמשתתפים מוזמנים לתרום כרוחב הלב ובהתאם ליכולת.

קורסנגהא עם אבי פאר: מערכות יחסים-בחירות ותקוות. שגיאות ומחירים
2023-07-03 20:00 - 22:30 | אונליין
יולי-אוגוסט 2023
מערכות יחסים-בחירות ותקוות. שגיאות ומחירים
שמונה מפגשים שבועיים | החל מה-3.7.23, בימי שני, 20:00-22:30
קורס אונליין (באמצעות זום)
( 5 מפגשי יולי: 3.7, 10.7, 17.7, 24.7, 31.7 | 3 מפגשי אוגוסט: 7.8, 14.8, 21.8)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך). המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום. ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת. המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס יולי-אוגוסט 2023:

מערכות היחסים בחיינו הינם מקור לאושר גדול, אבל גם לצער, סבל ואפילו לייאוש, במיוחד כשמדובר על מערכות יחסים אינטימיות, עם אנשים קרובים לנו ויקרים לליבנו.
כאשר מתרחש שינוי, כאשר ציפיות לא מתממשות ממערכות היחסים בחיינו, אנו מגלים כי “אהבה גדולה” ו”אכזבה גדולה” קרובים עד מאד

במפגשי קורסנגהא זה נדבר על היבטים שונים של “מערכות יחסים”:

ציפיות ושגיאות במערכות יחסים והמחירים שאנו משלמים.ות
סוגי פחדים מאינטימיות ודפוסי התנהגות במערכות יחסים
מערכות יחסים מטיבות ורעילות.
להישאר או לנטוש מערכות יחסים- ומה אם בלתי אפשרי
יחסי הורים ילדים- מתי הורים ראויים לגמול מילדיהם ומדוע
חברים ראויים-כיצד למצוא, מה מאפיין, מדוע חשובים לדרך
במי ראוי לתת אמון ובמי לא
מערכות יחסים כהזדמנות- התרגול הבודהיסטי והיבטים קארמטיים במערכות יחסים

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

להתעורר לחיים - מודעות מלאה לנשימה, שבת מדיטציה בהנחיית חגית הרמון, 22.7, במסורת מורה הזן תיך נאת האן
2023-07-22 10:00 - 15:00 | המרכז לויג’נאנה יוגה, מזא"ה 22, תל אביב
“נישמו! אתם בחיים!״
– תיך נאת האן

אין מי מאיתנו שלא רוצה להרגיש מוגנות. ליבנו תר באופן טבעי אחר מקום מקלט, מקום בטוח. היכן אנחנו מחפשים מקום מקלט כזה? במה אנחנו מוצאים בטחון?
אחד הטקסטים המוקדמים של הבודהיזם, המשותף לכול מסורות התרגול – הדרשה על מודעות מלאה לנשימה (אנאפנסאטי), בפשטותו, מציע הצעה רדיקלית, והיא רלוונטית מתמיד. ההצעה היא שמקום המקלט שלנו מצוי בהתעוררותנו לחיים, למלוא חווייתנו. כך, נוכל להתמיר את פחדנו, ייאושנו, כעסנו, היאחזותנו.
המפתח הוא מודעות מלאה לנשימה – היא שמאפשרת התעוררות, התבוננות לעומק ושחרור. הטקסט הזה הוא דרך להזכיר לנו לנשום וליהנות מהנשימה. די בכך כדי לעורר את גופנו ואת עצמנו לחיים ולחוות שמחה וחיות. כאלה שבכוחם לעזור לנו לעמוד גם מול אתגרי החיים.
להרשמה: https://bit.ly/46C6FHg

שבת ריטריט עם אבי פאר: החופש הגדול- האפשרות לחופש בלי לקחת חופשה
2023-07-22 10:00 - 17:00 | המדיטיישן פקטורי, משכית 27, בית קוקרס, קומה 2, הרצליה פיתוח
החופש הגדול- האפשרות לחופש בלי לקחת חופשה
שבת| 22.7.2023 | בין השעות 10:00 – 17:00 (התכנסות ב-9:30) ב”מדיטיישן פקטורי”, בית קורקס, רחוב משכית 27, קומה 2, בא.ת הרצליה פיתוח
(יוצאים מהמעלית בקומה 2, פונים ימינה ושוב ימינה עד סוף המסדרון הארוך. יש מסביב חנייה בחינם ובשפע)
ההגדרה של ”חופש אמיתי ” שונה מאדם לאדם, אבל כוללת בדרך כלל את המשפט: “הלוואי ואוכל לעשות מה שאני באמת רוצה, אבל לא יכול/ה בגלל המחויבויות של חיי”.
פעמים רבות אנו מעמידים את עצם השגת המטרות בחיינו (מה חייבים לעשות) כערך עליון, למרות שהמחירים הרגשיים שאנו משלמים על כך עשויים להיות כבדים- כעס, תוקפנות, הישגיות יתר, פחד, אי-שקט פנימי, תחושת החמצה, שעמום, תחושות אשמה וכישלון, ריקנות, צורך במערפלי תודעה וחוסר בשמחה.
הדרך הבודהיסטית מציעה לנו התייחסות שונה ל”חופש אמיתי”- כזו שמבוססת על “מחויבות מלאה מתוך שמחה פנימית”- מתוך הבנה עמוקה שהשקעה מתמשכת בהתמרת מצב התודעה, תאפשר לנו לפגוש את מחויבויות חיינו מתוך שמחה פנימית שאינה מותנית בנסיבות חיינו או בהשגת המטרות.
בריטריט זה נדבר על האופן שבו הבודהיזם רואה מושגים אלו, וכיצד ניתן להתייחס אליהם ככלים המאפשרים שמחה, זרימה וקבלה, מבלי לוותר על חיים פעילים, בעלי משמעות והגשמה.
הריטריט ישלב שיחות על נושאים אלו, יחד עם תרגול מודרך של מדיטציה בודהיסטית (ויפאסנה) בישיבה ובהליכה ותרגולים נוספים, יחד עם אפשרות לשיתוף ולשאלות ותשובות.
כיצד מתנהל המפגש ?
המפגש יתקיים בשתיקה, על מנת לאפשר את מיקוד תשומת הלב בתהליכים פנימיים. בסיום היום יוקדש פרק זמן לשיתוף ולשאלות ותשובות.
במהלך המפגש נאכל ביחד ארוחת צהריים צמחונית שתהיה מורכבת ממנות שיביאו המשתתפים ויחלקו עם האחרים. הארוחה מהווה גם היא הזדמנות לתרגול תשומת לב ומתקיימת בשתיקה.
למי מתאים להשתתף?
המפגש מתאים למתעניינים חדשים, אשר רוצים לטעום ולהתנסות בלימוד ותרגול הדרך הבודהיסטית, כמו גם למתרגלים ותיקים אשר רוצים להעמיק את הידע והתרגול.
נא להביא מנה צמחונית שנחלוק עם שאר המשתתפים. (יהיו סכו”ם וצלחות חד פעמיות- ניתן ומומלץ להביא אתכם צלחת וסכו”ם רב פעמי )
יש במקום כריות, מזרונים וכסאות.
כמה זה עולה?
התשלום מתחלק באופן הבא:
תשלום קבוע: 150 ₪ לסיוע בכיסוי העלויות. מי שידו אינה משגת לשלם סכום זה מוזמן בלב פתוח לבוא ולשלם כפי יכולתו.
תשלום למורה: בחרתי שלא לנקוב בסכום קבוע מראש, אלא לאפשר לכל אחד מהמשתתפים.ות לשלם באופן ששוקל את המחיר המקובל לסדנאות מסוג זה בתוך חיינו המערביים וכן לפי רוחב לבכם.ן ויכולתכם.ן הכספית.
להאזנה לשיחות של אבי פאר על בודהיזם ביוטיוב- לחץ/י כאן »

נשמח אם תיידעו גם את חבריכם או כל מי שהנושא עשוי לעניין אותו/ה
לקבלת פרטים נוספים ושאלות: אבי פאר – 054-4263890 או בדוא”ל: avipeer51@gmail.com

כוחות הרגל וכוחה של כוונה – קורס קיץ אונליין - בהנחיית חגית הרמון, במסורת של מורה הזן תיך נאת האן, 4 מפגשים החל מ-26.7
2023-07-26 19:30 - 21:00 | אונליין
כוחות הרגל וכוחה של כוונה – קורס קיץ אונליין

מתי? ימי רביעי, 26.7.23, 2.8.23, 9.8.23, 16.8.23 – 19:30-21:00
קישור להרשמה: https://forms.gle/cmkkGpBn2xESNgYN8

היכן מצוי החופש שלנו? כמה אנחנו מוכנים.ות להקדיש לו? לאילו כיוונים התודעה, הגוף וההרגלים ‘לוקחים’ אותנו?
התודעה והגוף שלנו מושכים אותנו לכול מיני כיוונים במהלך היום והחיים, ולא פעם הכיוונים האלה מסוכסכים זה עם זה. התודעה נוטה להוליך אותנו בנתיבים קבועים, גם אם הם אינם ידועים לנו במלואם. הנתיבים האלה הם כוחות הרגל (וסנה), בעלי עוצמה, ואם הם אינם מיטיבים, דרושים מאמץ ונחישות לנתבם מחדש. בכול רגע נתון יש לנו את האופציה לא לרצות להמשיך לעשות את הדברים האלה שאנחנו עושים שמדרדרים את המצב. הבסיס לכך הוא כוחה של כוונה – הכוונה להיות חופשיים. חופשיים ממה? מסבל, מאמונות מכבידות, מתפיסות מוטעות.
ההיגיון הפשוט הוא שמה שמתרגלים מתחזק. בכול רגע מחיינו אנחנו מוזמנים לבדוק עם עצמנו מה היינו רוצים לחזק – הרגלים ישנים או חופש?
במהלך המפגשים נקבל השראה מטקסט מעצים מתוך סוטרת הלוטוס, המעודד אותנו לעמוד חומלים ואיתנים מול האתגרים הקשים ביותר. נלמד על בודהיצ’יטה, על שלושת התרגולים הטהורים, על טרנספורמציה של הרגלים או נטיות (וסנה) בבסיס, ועוד.
המפגשים יכללו תרגול, למידה ושיתוף.

עלות: 250 לארבעה מפגשים של שעה וחצי.

מפגש שבילים רבים דהרמה אחת: הגיע הזמן לדבר על הרגע הנוכחי – המיתולוגיה של ״כאן ועכשיו״
2023-08-11 10:00 - 12:30 | אונליין
לכניסה לאירוע לחצו כאן
משתתפים: טלי הלמן מור, ד״ר גידי איפרגן, ד״ר אסף סטי אל-בר, יובל אידו טל
מנחים: אבי פאר ואיתי ארצי
הבודהה לימד:
“…אל תעסקו בעבר.
אל תאבדו את עצמכם בעתיד.
העבר כבר איננו. העתיד עדיין לא בא.
(כשהוא) מתבונן בחיים כמות שהם, ממש בכאן ועכשיו,
המתרגל שרוי ביציבות ובחופש.
עלינו לשקוד היום. לחכות למחר זה מאוחר מדי.
המוות בא במפתיע. הנוכל להתמקח איתו?
החכם קורא למי ששרוי בתשומת-לב יום ולילה
‘זה שיודע את הדרך הטובה יותר לחיות לבד.’..”
(מתוך: ”הדרשה על הדרך הטובה יותר לחיות לבד”, תרגום: מאיר זוהר)
אכן, אחד המושגים המזוהים ביותר עם כל תהליך רוחני ועם בודהיזם בפרט הוא “כאן ועכשיו”. לעיתים קרובות, גם המדיטציה הבודהיסטית מוצגת בפנינו כ”אימון איך לשהות ללא שיפוטיות ברגע הנוכחי”.
עם זאת, כאשר מעיינים בטקסטים בודהיסטיים, אנו מגלים כי הבודהה נותן מקום של כבוד , גם לעבר ולעתיד.
יכולת השהייה ברגע הנוכחי, היא אכן כלי לפיתוח התודעה, אך אינה מטרה העומדת בפני עצמה. האם זהו השער לחצר בלבד, הנמצא מול הבית?… האם “כאן ועכשיו” הוצא מהקשרו ?
במפגש זה נחקור את נושא ה”כאן ועכשיו” בהקשר הבודהיסטי שלו, ונשמע התייחסויות לנושאים כמו:

האם המושג “כאן ועכשיו” כפי שאנו מבינים אותו, הוא עיוות של כוונת הבודהא?
היכן ראוי שיתחיל והיכן ראוי שיסתיים בחיינו “כאן ועכשיו”?
כיצד מתייחס הבודהה לחלוקה לשלושת הזמנים – עבר, הווה ועתיד?
מה ניתן לקחת לחיינו שלנו בהתייחסות ל”זמן קשיח” מול “זמן גמיש”

סדנת שבת עם מאיר זוהר -- מעגן מיכאל
2023-08-12 10:00 - 17:00 | מרכז “טנקה”, מעגן מיכאל
לגלות טבע בודהה בלב המצב האנושי

סדנת לימוד ומדיטציה עם מאיר זוהר
יום שבת 12 באוגוסט 10:00-17:00 | במרכז “טנקה“, מעגן מיכאל
~~~

טבע בודהה (Buddhata) הוא הגישה הקשובה לטבע האדם – זה החופש לגלות אור של חוכמה וחמלה בליבנו ובליבם של כולם, החופש לתת אמון ולגלות חוף מבטחים ממש ברגע הזה … זה מורה הדרך בלב האדם, מורה דרך חיים – זה המפתח והשער והדרך כולה.
* * *
הסדנה כוללת התנסות במדיטציה של תשומת-לב, היא קשב גוף-נפש ברגע הזה, יחד עם הקשבה לשיחה של מאיר ודיון פתוח לשאלות, כאשר הלימוד מותאם לנוכחים המשתתפים.
הסדנה פתוחה לכולם – הן למתעניינים חדשים אשר רוצים לטעום ולהתנסות, והן לאנשים בעלי נסיון קודם המבקשים להתבסס ולהתעמק, להתרענן ולהתחדש בדרך.
* * *
לפרטים המלאים ולהרשמה לסדנה:
https://www.betkeshev.org/activities/retreats-02

סופ״ש ארוך (ד' עד שבת) - "חוכמת הדרך" - ראדהה ניקולסון וסנדיה בר קמה, בסיוע אלהיה אייל מור
2023-08-30 14:30 - 2023-09-02 18:00 | עין דור, עין דור
חוכמת הדרך
התנסות ישירה בתורתו המשחררת של הבודהה מאפשרת גישה לחוכמה הטבעית ולחופש של הלב.
כאשר אנו מסיטים את תשומת הלב מהמסלולים ההרגליים של הלב-תודעה, מתגלה דרך להיות עם החיים, שאינה מרוכזת בעצמנו. טרנספורמציה זו פותחת את התודעה והינה משחררת.
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.
מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

מדיטציה מההתחלה עם יובל אידו טל - פסיכודהרמה
2023-09-05 09:00 - 11:00 | אונליין
ארבעה מפגשים | בימי שלישי בין 11:00-9:00
החל ב- 5.09.23 | בזום
ישנם שערים רבים דרכם אפשר להיכנס למחוזות החכמה הבודהיסטית. אחד המענינים והאפקטיבים שבהם הוא שער האימון והמדיטציה.
מתחילים מהסוף.
עוצרים לרגע.
נושמים עמוק.
מתקינים את הגוף ואת הנפש, לא מתוח מידי לא רפוי מידי, מתאמנים בתשומת לב שאינה מן ההרגל.
קורס קצר זה נועד למי שמבקשים להתחיל לצעוד בנתיבי האימון המדיטטיבי, ולאלה המבקשות להיזכר מחדש ביסודות התרגול, ובקשר שבין האימון במדיטציה כפרוצדורה נפרדת לבין מדיטציה כהלוך נפש יומיומי שיכול ללוות את כל פעולותינו.

ריטריט ראש השנה בנושא מטהה וריקות - זהר לביא וניית'ן גלייד, בסיוע שחר מתן
2023-09-14 14:00 - 2023-09-20 14:00 | עין דור, עין דור
ריקות מגלה בפנינו מרחב בין האופן בו דברים מתהווים לבין האופן בו הדברים נתפסים בעיננו. בתוך המרחב הזה קיים חופש – החופש לכוון את חיינו אל המיטיב ואל משאלת לבנו העמוקה; לחיות עם מטהה – מתוך אהבה וחיבור.
הריקות היא הבנה עמוקה הרואה כי אין אף דבר המתקיים באופן חד ממדי ועצמאי. הבנה של ריקות משחררת אותנו מהזדהויות מגבילות; הן לגבי עצמנו והן לגבי העולם.
מטהה מהווה הן דרך אל ריקות והן ביטוי טבעי של ריקות; מטהה וריקות תומכות זו בזו והן בלתי נפרדות זו מזו. מטהה נשענת על ההבנה שאין דבר שקיים באופן נפרד והמשכי; שהכל כולל הלב, התודעה והתפיסה שלנו מושפע מאין סוף תנאים ונסיבות משתנים. וככל שאנו מפתחות גישה של ידידות מסבירת פנים, כך מתמוססת אשליית הנפרדות והראייה הבהירה הולכת ומעמיקה.
בריטריט זה נחקור יחד את האופן בו תרגול מטהה תומך בהבנה חוויתית ואישית של ריקות.
הימים יכללו הנחיות מדיטציה, שיחות דהרמה וזמן לשיחות אישיות עם המורות.
